Citations:perfinition


 * , Ernest Champeaux, Chartes de Communes et d’Affranchissements en Bourgogne: pub. avec les encouragements du Conseil général de la Côte-d’Or et sous les auspices de l’Académie impériale des sciences, arts, et belles-lettres de Dijon, J.-E. Rabutot, volume III (1877), page 144:
 * Quoy entendu par les ditz sieurs abbé et religieux, après avoir communiqué ensemble sur ce, tant présentement que auparavant, comme ilz ont rapporté et attesté, tant par la voix du dict sieur abbé dict et déclaré que pour les considérations susdictes et aultres justes causes, à ce les mouvans, par meure délibération entre eulx pour eulx et leurs sucesseurs abbez, religieux et couvent du dict Beze, affin de donner moïen à leur dictz subjetz du dict Noiron de vivre et entretenir eulx et leurs familles au dict lieu soubz la dicte seigneurye de Beze et religion catholique, ilz affranchissoient et manumectoient, comme ilz ont faict par ceste, doiz maintenant pour toujours et à jamais, perpétuellement sans aucune perfinition ny prescription de temps des dicts manans et habitans de Noiron, tant hommes que femmes, de quelque eaige qu’ilz soient, et chacun d’eux ensemble de tous aultres isseuz du dict lieu par origine et naissance, quelques partz qu’ilz soient résidens, soit hommes ou femmes, pour eulx, leurs hoirs et postérittez, leurs hoirs et postérittez, naiz et à naistre, et chascung d’eux en droict soy, avec leurs biens communaux, meix, maisons, preiz, terres, vignes et héritaiges quelconques situez riere le dict lieu, territoire et finaige dudict Noiron, de toutes charges, maculles et servitutes de mainmorte, quelles qu’elles soient, les déclarantz et voullans estre hommes et gens liéges, francz et de libre condition, hors de toute charge et condition de mainmorte, ad ce qu’ilz puissent quand et quand bon leur semblera, tant en commun qu’en particulier, disposer de leurs biens comme ont accoustuméz gens libres et francz et pour succéder les ungs aux aultres.